আসলাম সাহেব বিরক্ত হয়ে ভ্রু কুচকালেন। আরে হলোটা কি? বাংলাদেশে আছি, সিরিয়া বা ইরাকে তো নেই। বোম ফেলছে কে? রাগে গজগজ করতে করতে বারান্দায় এসে দাঁড়ালেন। আকাশের দিকে চাইতেই দেখেন গাঢ় কমলা রঙের ফানুসে আকাশ ভর্তি। দেখতে বেশ সুন্দরই লাগছে বলতে হবে। চারদিকে পটাশ পটাশ শব্দ হচ্ছে। আজ কি দিওয়ালী নাকি? মাথা চুলকালেন। সহসা মনে পড়ল, আরে আজকে না ৩১ ডিসেম্বর! সারসে রে! থার্টি ফার্স্ট নাইট, রাতের ঘুমের তেরোটা বাজল! কবিতা লেখার ইচ্ছের তো আগেই চৌদ্দটা বেজে বসে আছে।